Forishda milliy qo‘g‘irchoqlar ishlab chiqarilmoqda

Jizzax viloyatining Forish tumanida istiqomat qilayotgan Nozima Habibova bolalar uchun milliy ruhdagi o‘yinchoqlar tayyorlaydi. Yosh hunarmand gips va qog‘ozlardan tayyorlaydigan qo‘g‘irchoqlarning asosiy qismini o‘zbek xalq ertaklari qahramonlari tashkil etadi. Bu haqda O‘zA xabar berdi.

Bolalarni sog‘lom fikrli qilib tarbiyalash, ularning murg‘ak qalbida milliy an’ana va qadriyatlarga hurmat ruhini shakllantirishda o‘yinchoqlarning ahamiyati katta. Shuning uchun Nozima qo‘g‘irchoqlarga bezak berishda bola ruhiyati va qiziqishini e’tiborga olib, yorqin ranglardan keng foydalanadi.
Ayni paytda Nozima O‘zbekistonda yaratilayotgan keng imkoniyat va imtiyozlardan foydalanib, milliy qo‘g‘irchoqlar ishlab chiqarishni kengaytirish ustida izlanmoqda.